**Sajtóközlemény**

Azonnal közölhető, korlátozás nélkül felhasználható

***Kiadja****:* Budapesti Kommunikációs és Üzleti Főiskola
Budapest, 2015.07.02.

***További információk:***

Kubik Elvira

+36209163206

elvira@kubikelvira.com

**Lapozható dimenziók, Állatkerti pop-up könyv, Szlengszótár… és így tovább!**

A BKF Tervezőgrafika mesterszakának diploma kiállítása

A **Budapesti Kommunikációs és Üzleti Főiskola** (BKF) már 5 éve képzia legmagasabb szinten fiatal művészjelöltjeit.

A **Tervezőgrafika mesterszakon** a jövő vizuális kultúráját meghatározó alkotók képzését tűzte ki célul a Főiskola. A terület különböző ágaiban alkotó, elismert szakemberekből álló tanári kar vezetésével piacképes, naprakész tudást szerezhetnek a hallgatók, **valós helyzetekre reagálni képes, kreatív és művészi színvonalú megoldásokat felmutató tervezőgrafikus művésszé válhatnak.**

A hallgatók praktikus, funkcionális designra fókuszáló feladatmegoldó-képességének fejlesztése mellett az egyéni identitáson alapuló, de csapatmunkában is kibontakoztatható innovatív megoldásokra való törekvés áll az oktatás középpontjában.

A BKF Tervezőgrafika mesterszakán idén első alkalommal védő diplomázók érzékeny témaválasztásaikkal, profi terveikkel nemcsak a szakmabeliek figyelmét érdemlik ki, többségüknél a mestermunka igazi, kivitelezésre kész alkotás, amelynek bemutatására a Lengyel Intézet háromhetes kiállításon ad lehetőséget.

**Ízelítőül a témák:**

***Agg Virág:*** Klasszikus társasjáték komplett, vizuális újratervezése
(Gazdálkodj okosan - de tényleg! - aktualizált értékekkel és felületekkel napjaink kihívásaival)

***Csengery Katalin:*** Színházi darabokat népszerűsítő illusztratív kiadvány

***Dér Julianna:*** Arcok
(sketchbook, a mindennapok hangulatával és szövegeivel illusztrált egyedi kiadvány)

***Gyetkó Krisztina:*** Budapesti állatkert
(pop-up könyv a híres, ikonikus épületek jellegzetességeivel)

***Ibos Csaba:*** Monster és Room, két, saját álmokkal átszőtt képregény grafikai terve

***Surman Barbara:*** Évkönyv, önkéntes vállalás, valós alapokra épített fiktív történetek, az évfolyam hallgatóinak bemutatása

***Sztanó Zsuzsanna:*** Lapozható dimenziók – reflexiók Kalmár János művészetére

***Takács Nóra:*** Protetim - valós megbízás, egy cég arculata
(speciális formák, anatómiai viszonyok, szigorú profizmus: emblémától a csomagolásig)

***Tóth Lejla:*** Fedél nélkül – a társadalom árnyoldalán élők újságja a Fedél nélkül (a Menhely Alapítvány és a Budapesti Módszertani Szociális Központ támogatásával készülő folyóirat redesignja)

***Tömösvári Anna:*** Szlengszótár - az élő nyelv!
Pillanatfelvétel és magyarázatok szöveggel és képpel, valódi tartalommal.

**Megnyitó:** 2015. július 3-án, pénteken 18 órakor

**A kiállítást megnyitja:** Maczó Péter DLA tervezőgrafikus művész, tipográfus, a Tervezőgrafika mesterszak vezetője

**A kiállítás megtekinthető** 2015. július 4-27. között.

A kiállítás megtekintése ingyenes.

**Helyszín:**
Lengyel Intézet, 1065 Budapest, Nagymező utca 15.

***A Budapesti Kommunikációs és Üzleti Főiskoláról***

*A Budapesti Kommunikációs és Üzleti Főiskola Magyarország legnagyobb művészeti képzési portfolióval rendelkező felsőoktatási intézménye. A BKF-en  2 karon, 4 fő képzési területen (kommunikáció, üzlet, turizmus, művészet) folyik képzés. A folyamatosan bővülő magyar és angol nyelvű képzési kínálatban jelenleg 31 alapszak, 15 mesterszak, 27 szakirányú továbbképzés, és 13 felsőoktatási szakképzés közül válogathatnak a főiskola iránt érdeklődők. A BKF-nek jelenleg több mint 7000 hallgatója van, akik 2011-től már nemcsak a fővárosban, hanem Hódmezővásárhelyen, a főiskola Regionális Tudásközpontjában is folytathatják tanulmányaikat. Az intézmény 2001 óta meghatározó és folyamatosan növekvő szereplője a hazai felsőoktatásnak. Képességfejlesztő tréningrendszere egyedülálló itthon. Tevékenysége elismeréseként 2011-ben és 2012-ben is elnyerte a Superbrands védjegyet. A BKF jelenleg 91 külföldi intézménnyel tart fent partneri kapcsolatot 27 országban. A 2009-ben indult művészeti képzéseken jelenleg 12 alap- és 8 mesterszak közül választhatnak a leendő hallgatók. A Művészeti képzések partnere többek között a Walt Disney Company, az Europa Design Hungary Zrt., Nanushka, az Origo Film Studio, a Lengyel Intézet, az Iparművészeti Múzeum, az MTVA.*